Udviklingen af den mest sikre browser er det vigtigste for Google Chrome-teamet.
En sikker browser beskytter mod trusler såsom phishing og malware,
som kan stjæle adgangskoder – eller værre.
Vi har indbygget sandboxing i Google Chrome for at forbedre browserens sikkerhed.
Sådan fungerer sandboxing:
I Chrome er websteder eller webapplikationer, som du åbner i browseren,
separate og individuelle processer.
Hvis du f.eks. åbner tre websteder på tre forskellige browserfaner,
vil hver fane have sin egen proces.
Så hvis en af fanerne går ned, bør browseren og de andre faner ikke blive påvirket.
Sandboxing beskytter hver enkelt af disse processer.
Ligesom en sandkasse danner funktionen et begrænset miljø omkring hver proces.
Hvis du ved en fejl åbner en ondsindet webside, som er udviklet til at skade din computer,
eller et kendt websted, som er blevet hacket, vil browserens sandbox forhindre,
at ondsindede koder på det ramte websted forårsager yderligere skade på din computer.
Den ondsindede kode gemmes i sandboxen, så den ikke påvirker de andre faner
i din browser eller din computer.
Så der kan køre noget skadeligt på én fane, men når du lukker denne fane, er faren ovre,
og din computer har ikke taget skade.
I Chrome gemmes alle besøgte websider i sandboxen.
Andre dele af browseren kan dog også gøre brug af sandboxing.
Plugins er software, som føjes til browseren for at aktivere nyttige funktioner.
For eksempel er Adobe Flash Player et meget brugt plugin, som gør det muligt
at se indhold som videoer og spil på nettet. Med plugins kan du også se PDF-dokumenter.
Plugins er meget anvendte, og de gør effektive funktioner tilgængelige.
Men deres udbredelse gør dem til oplagte mål for sikkerhedsangreb i browsere.
Brugere er mere sårbare over for angreb, hvis de bruger plugins, som er forældede.
Forældede plugins indeholder nemlig ofte kendte sårbarheder.
For bedre at beskytte Chromes brugere mod sikkerhedsangreb har vi indbygget og
sandboxet Flash- og PDF-funktioner direkte i Chrome. De anvender
Chromes automatiske opdateringer, så de aldrig bliver forældede.
Det betyder, at Chromes brugere altid får de seneste fejlrettelser og reparationsfiler
til disse implementerede funktioner.
Du kan få flere oplysninger om Chrome og sikkerhed på: google.com/chrome/security.